**KAIŠIADORIŲ RAJONO SAVIVALDYBĖS**

**ASMENŲ SU NEGALIA GEROVĖS TARYBOS POSĖDŽIO PROTOKOLAS**

2024 m. liepos 19 d. Nr. 1

Kaišiadorys

Posėdis įvyko 2024 m. liepos 19 d. 14.00 val.

**Posėdyje dalyvauja:** Aušra Gresienė - VŠĮ Lietuvos aklųjų ir silpnaregių pietvakarių centro (LASS) pirmininkė, Renata Karpavičienė - Neįgaliųjų žmonių teisių asociacijos narė, Daiva Kaziukėnienė – Kaišiadorių rajono savivaldybės administracijos Socialinės paramos skyriaus vyriausioji specialistė, Eglė Mockevičienė – Kaišiadorių rajono savivaldybės administracijos Socialinės paramos skyriaus vedėja, Darius Vilimas - Kaišiadorių rajono savivaldybės tarybos narys.

**DARBOTVARKĖ:**

1. Nešališkumo deklaracijos pasirašymas.
2. Tarybos pirmininko, pavaduotojo ir sekretoriaus rinkimai.
3. Kitų klausimų sekantiems posėdžiams aptarimas.
4. **SVARSTYTA**. Nešališkumo deklaracijos pasirašymas.

Tarybos posėdyje dalyvauja 5 Tarybos nariai ir esamų 7, posėdis laikomas teisėtu.

**NUTARTA:** Visi posėdyje dalyvavę Tarybos nariai pasirašė Tarybos nario nešališkumo deklaracijas.

1. **SVARSTYTA**. Tarybos pirmininko, pavaduotojo ir sekretoriaus rinkimai

Tarybos nariai aptarė ir siūlė atstovus į Tarybos pirmininko, pirmininko pavaduotojo ir sekretoriaus pareigas.

**NUTARTA:** Tarybos narių siūlymu ir bendru sutarimu, Tarybos pirmininku išrinktas Kaišiadorių rajono savivaldybės tarybos narys - Darius Vilimas, Tarybos pirmininko pavaduotoja išrinkta VŠĮ Lietuvos aklųjų ir silpnaregių pietvakarių centro pirmininkė- Aušra Gresienė, sekretore - Kaišiadorių rajono savivaldybės administracijos Socialinės paramos skyriaus vyriausioji specialistė Daiva Kaziukėnienė.

1. **SVARSTYTA**. Kitų klausimų sekantiems posėdžiams aptarimas.

Tarybos nariai aptarė, sekančių posėdžių organizavimo tvarką.

Tarybos pirmininko pavaduotoja Aušra Gresienė išsako problemą, jog neišsprendžia savo Sąjungos patalpų klausimo. Komisijos narė - Eglė Mockevičienė kelia problemą, jog trūksta bendruomenės atstovų, neįgaliųjų organizacijų įtraukties rengiant projektus. Turi būt numatytas terminas pastaboms teikti dar tuomet, kai rengiama techninės specifikacijos. Būtų tikslinga paanalizuoti plėtros plano rodiklius susijusius su asmenimis su negalia, remiantis išsikelt problemas, atlikti stebėseną. Savivaldybės tarybos posėdžius versti gestų kalba.

**NUTARTA:** Bendru Komisijos narių sutarimu, nutarta sekantį posėdį organizuoti rugsėjo mėnesį. Į darbotvarkę įtraukti LASS patalpų klausimą, gestų vertimo galimybes tarybos transliacijos metu. Siūlyti administracijai įtraukti bendruomenes atstovus, neįgaliųjų organizacijas, seniūnijas rengiant projektus dar tuomet, kai rengiama techninės specifikacijos. Aptariant šį klausimą, į posėdį pasikviesti Statybos skyriaus specialistus. Kelti klausimus, susijusius su asmenis su negalia švietimo, medicinos įstaigose.

Tarybos pirmininkas Darius Vilimas

Tarybos sekretorė Daiva Kaziukėnienė

# 